


	Európai Parlament
2024-2029
	[image: EP logo RGB_Mute]



ELFOGADOTT SZÖVEGEK

[bookmark: TANumber]P10_TA(2026)0265
[bookmark: title]A géntechnológiával módosított DP202216 x NK603 x DAS-40278-9 kukorica és annak DP202216 x NK603 és DP202216 x DAS-40278-9 alkombinációi
[bookmark: DocNumber]
[bookmark: PE]PE789.025
[bookmark: Sujet][bookmark: References]Az Európai Parlament 2026. július 8-i állásfoglalása a géntechnológiával módosított DP202216 × NK603 × DAS-40278-9 kukoricát és annak DP202216 × NK603 és DP202216 × DAS-40278-9 alkombinációit tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló, 2026. június 29-i (EU) 2026/1443 bizottsági végrehajtási határozatról (D114997/04 – 2026/2746(RSP))
[bookmark: TextBodyBegin]Az Európai Parlament,
–	tekintettel a géntechnológiával módosított DP202216 × NK603 × DAS-40278-9 kukoricát és annak DP202216 × NK603 és DP202216 × DAS-40278-9 alkombinációit tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló, 2026. június 29-i (EU) 2026/1443 bizottsági végrehajtási határozatra[footnoteRef:2], [2:  	HL L, 2026/1443, 2026.7.3., ELI: http://data.europa.eu/eli/dec_impl/2026/1443/oj.] 

–	tekintettel a géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendeletre[footnoteRef:3], és különösen 7. cikkének (3) bekezdésére és 19. cikkének (3) bekezdésére, [3:  	HL L 268., 2003.10.18., 1. o., ELI: http://data.europa.eu/eli/reg/2003/1829/oj.] 

–	tekintettel az 1829/2003/EK rendelet 35. cikkében említett Növények, Állatok, Élelmiszerek és Takarmányok Állandó Bizottságának 2026. április 27-i szavazására, ahol nem nyilvánítottak véleményt, valamint a fellebbviteli bizottságban 2026. június 2‑án tartott szavazásra, amelyen ugyancsak nem született vélemény,
–	tekintettel a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet[footnoteRef:4] 11. cikkére, [4:  	HL L 55., 2011.2.28., 13. o., ELI: http://data.europa.eu/eli/reg/2011/182/oj.] 

–	tekintettel az Európai Élelmiszerbiztonsági Hatóság (EFSA) által 2025. október 30-án elfogadott és 2025. december 5-én közzétett véleményre[footnoteRef:5], [5:  	Az EFSA géntechnológiával módosított szervezetekkel foglalkozó tudományos testületének „A géntechnológiával módosított DP202216 × NK603 × DAS-40278-9 kukorica értékelése (GMFF-2022-6232. sz. kérelem)” című tudományos szakvéleménye, EFSA Journal, 2025, 23(12):e9746, https://doi.org/10.2903/j.efsa.2025.9746.] 

–	tekintettel a géntechnológiával módosított szervezetek (a továbbiakban: GMO-k) engedélyezését kifogásoló korábbi állásfoglalásaira[footnoteRef:6], [6:  	A nyolcadik parlamenti ciklusban a Parlament 36, a kilencedik ciklusban pedig 38 olyan állásfoglalást fogadott el, amelyben kifogást emelt GMO-k engedélyezésével szemben. Emellett a tizedik parlamenti ciklus során a következő állásfoglalásokat fogadta el:
–	Az Európai Parlament 2024. november 26-i állásfoglalása a géntechnológiával módosított MON 89034 × 1507 × NK603 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló (EU) 2024/2628 bizottsági végrehajtási határozatról (HL C, C/2025/1797, 2025.4.4., ELI: http://data.europa.eu/eli/C/2025/1797/oj).
–	Az Európai Parlament 2024. november 26-i állásfoglalása a géntechnológiával módosított COT102 gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/2627 bizottsági végrehajtási határozatról (HL C, C/2025/1798, 2025.4.4., ELI: http://data.europa.eu/eli/C/2025/1798/oj).
–	Az Európai Parlament 2024. november 26-i állásfoglalása a géntechnológiával módosított MON 89034 × 1507 × MON 88017 × 59122 kukoricát és nyolc alkombinációját tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló (EU) 2024/2629 bizottsági végrehajtási határozatról (HL C, C/2025/1799, 2025.4.4., ELI: http://data.europa.eu/eli/C/2025/1799/oj).
–	Az Európai Parlament 2024. november 26-i állásfoglalása a géntechnológiával módosított MON 810 kukoricát tartalmazó, abból álló takarmányok vagy abból előállított takarmány- és élelmiszertermékek forgalomba hozatalára vonatkozó engedély 1829/2003/EK európai parlamenti és tanácsi rendelet szerinti megújításáról, valamint az (EU) 2017/1207 bizottsági végrehajtási határozat hatályon kívül helyezéséről szóló (EU) 2024/1828 bizottsági végrehajtási határozatról (HL C, C/2025/1800, 2025.4.4., ELI: http://data.europa.eu/eli/C/2025/1800/oj).
–	Az Európai Parlament 2024. november 26-i állásfoglalása a géntechnológiával módosított DP915635 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/1822 bizottsági végrehajtási határozatról (HL C, C/2025/1801, 2025.4.4., ELI: http://data.europa.eu/eli/C/2025/1801/oj).
–	Az Európai Parlament 2024. november 26-i állásfoglalása a géntechnológiával módosított DP23211 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/1826 bizottsági végrehajtási határozatról (HL C, C/2025/1802, 2025.4.4., ELI: http://data.europa.eu/eli/C/2025/1802/oj).
–	Az Európai Parlament 2024. november 26-i állásfoglalása a géntechnológiával módosított DP202216 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló (EU) 2024/2618 bizottsági végrehajtási határozatról (HL C, C/2025/1803, 2025.4.4., ELI: http://data.europa.eu/eli/C/2025/1803/oj).
–	Az Európai Parlament 2024. november 26-i állásfoglalása a géntechnológiával módosított MON 94804 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/1804, 2025.4.4., ELI: http://data.europa.eu/eli/C/2025/1804/oj).
–	Az Európai Parlament 2025. február 12-i állásfoglalása a géntechnológiával módosított DP910521 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/2246, 2025.4.29., ELI: http://data.europa.eu/eli/C/2025/2246/oj).
–	Az Európai Parlament 2025. február 12-i állásfoglalása a géntechnológiával módosított MON 95275 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2025/2247, 2025.4.29., ELI: http://data.europa.eu/eli/C/2025/2247/oj).
–	Az Európai Parlament 2025. május 8-i állásfoglalása a géntechnológiával módosított MON 87705 × MON 87708 × MON 89788 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2026/586, 2026.2.24., ELI: http://data.europa.eu/eli/C/2026/586/oj).
–	Az Európai Parlament 2025. október 8-i állásfoglalása a géntechnológiával módosított DP51291 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló, 2025. szeptember 22-i (EU) 2025/1898 bizottsági végrehajtási határozatról (HL C, C/2026/1523, 2026.4.15., ELI: http://data.europa.eu/eli/C/2026/1523/oj).
–	Az Európai Parlament 2025. november 25-i állásfoglalása a géntechnológiával módosított DAS1131 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2026/1703, 2026.4.24., ELI: http://data.europa.eu/eli/C/2026/1703/oj).
–	Az Európai Parlament 2025. november 25-i állásfoglalása a géntechnológiával módosított MON 88913 (MON-88913-8) gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (HL C, C/2026/1704, 2026.4.24., ELI: http://data.europa.eu/eli/C/2026/1704/oj).
 	–	Az Európai Parlament 2025. november 25-i állásfoglalása a géntechnológiával módosított MON 88302 olajrepcét tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (HL C, C/2026/1705, 2026.4.24., ELI: http://data.europa.eu/eli/C/2026/1705/oj).
–	Az Európai Parlament 2025. november 25-i állásfoglalása a géntechnológiával módosított MON 87708 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozatról (HL C, C/2026/1706, 2026.4.24., ELI: http://data.europa.eu/eli/C/2026/1706/oj).
–	Az Európai Parlament 2025. november 25-i állásfoglalása a géntechnológiával módosított MON 87427 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (HL C, C/2026/1707, 2026.4.24., ELI: http://data.europa.eu/eli/C/2026/1707/oj).
–	Az Európai Parlament 2025. december 16-i állásfoglalása a géntechnológiával módosított NK603 kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (HL C, C/2026/2150, 2026.5.6., ELI: http://data.europa.eu/eli/C/2026/2150/oj).
–	Az Európai Parlament 2025. december 16-i állásfoglalása a géntechnológiával módosított KWS20-1 cukorrépából előállított élelmiszerek, élelmiszer-összetevők és takarmányok forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (HL C, C/2026/2151, 2026.5.6., ELI: http://data.europa.eu/eli/C/2026/2151/oj).
–	Az Európai Parlament állásfoglalása (2026. február 11.) a géntechnológiával módosított DBN-09004-6 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (Elfogadott szövegek, P10_TA(2026)0041).
–	Az Európai Parlament állásfoglalása (2026. február 11.) a géntechnológiával módosított T25 (ACS-ZMØØ3-2) kukoricát tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2026)0042).
–	Az Európai Parlament állásfoglalása (2026. február 11.) a géntechnológiával módosított GHB614 × LLCotton25 gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2026)0043).
–	Az Európai Parlament állásfoglalása (2026. február 11.) a géntechnológiával módosított T304-40 gyapotot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezésének megújításáról szóló bizottsági végrehajtási határozat tervezetéről (Elfogadott szövegek, P10_TA(2026)0044).
–	Az Európai Parlament állásfoglalása (2026. április 29.) a géntechnológiával módosított MON 94637 szójababot tartalmazó, abból álló vagy abból előállított termékek forgalomba hozatalának az 1829/2003/EK európai parlamenti és tanácsi rendelet szerinti engedélyezéséről szóló bizottsági végrehajtási határozat tervezetéről (Elfogadott szövegek, P10_TA(2026)0150).] 

–	tekintettel eljárási szabályzata 115. cikkének (2) és (3) bekezdésére,
–	tekintettel a Környezetvédelmi, Éghajlatváltozási és Élelmiszer-biztonsági Bizottság állásfoglalási indítványára,
A.	mivel 2023. március 10-én az egyesült államokbeli székhelyű Corteva Agriscience LLC nevében eljáró, belgiumi székhelyű Corteva Agriscience Belgium B.V. az 1829/2003/EK rendelet 5. és 17. cikkével összhangban kérelmet nyújtott be a géntechnológiával módosított DP202216 × NK603 × DAS-40279-9 kukoricát (a továbbiakban: a géntechnológiával módosított kukorica) tartalmazó, abból álló vagy abból előállított élelmiszerek, élelmiszer-összetevők és takarmányok forgalomba hozatalára vonatkozóan (a továbbiakban: a kérelem); mivel a kérelem a géntechnológiával módosított kukoricát tartalmazó vagy abból álló olyan termékek forgalomba hozatalára is kiterjedt, amelyeket – a termesztés kivételével – nem élelmezési vagy takarmányozási felhasználásra szánnak;
B.	mivel az EFSA a géntechnológiával módosított kukorica engedélyezésével kapcsolatban 2025. október 30-án kedvező tudományos véleményt adott ki, amelyet 2025. december 5-én közzétettek;
C.	mivel az EFSA megállapította, hogy a kérelemben leírt, géntechnológiával módosított kukorica annak alkombinációival együtt az emberek és állatok egészségére, valamint a környezetre gyakorolt esetleges hatások tekintetében ugyanolyan biztonságos, mint hagyományos megfelelője és a vizsgált, géntechnológiával nem módosított referenciaváltozatai. mivel az EFSA ezenfelül arra a következtetésre jutott, hogy a géntechnológiával módosított kukoricából és alkombinációiból származó élelmiszerek és takarmányok fogyasztása táplálkozási szempontból nem jelent veszélyt az emberekre és az állatokra nézve; mivel a vélemény nem foglalkozott több olyan szélesebb körű környezeti, társadalmi-gazdasági és kumulatív hatással, amelyek az EFSA szerint nem tartoznak a hatáskörébe;
D.	mivel a géntechnológiával módosított kukoricát a következő három egyszeres esemény keresztezéses kombinációjával fejlesztették ki: DP202216, amely a glufozinát-ammónium-tartalmú gyomirtó szerekkel szembeni ellenállást biztosító a foszfinotricin-acetiltranszferáz enzimet (PAT) expresszálja, valamint a kukorica endogén fehérjét módosított expresszióval (EPAE) ZMM28, amely lehetővé teszi a terméshozam növelését (YE) szabadföldi körülmények között; NK603, amely a glifozátalapú gyomirtó szerekkel szembeni ellenállást biztosító CP4 epsps és CP4 epsps L214P gént expresszálja; DAS-40278–9, amely a 2,4-D és az ariloxifenoxipropionát (AOPP) általános gyomirtószerosztállyal szembeni toleranciát biztosító ariloxialkanoát-dioxigenázt (AAD-1) expresszálja[footnoteRef:7]; [7:  	Az EFSA tudományos véleménye, https://doi.org/10.2903/j.efsa.2025.9746, 7. o.] 

E.	mivel az EFSA korábban csak az NK603 × DAS- 40278–9 alkombinációt vonta értékelés alá; mivel a kérelmező nem nyújtott be kísérleti adatokat a DP202216 x NK603 és a DP202216 x DAS-40278-9 alkombinációra vonatkozóan, amelyeket az EFSA korábban még nem vont értékelés alá; mivel az EFSA ennek ellenére arra a következtetésre jutott, hogy ez az alkombináció nem vet fel biztonsági aggályokat;
F.	mivel az EFSA által végzett kockázatértékelések nem terjedtek ki hosszú távú toxikológiai vizsgálatokra vagy a kumulatív és kombinált hatások részletes elemzésére, beleértve a kukoricatermesztésben általánosan használt növényvédőszer-maradékokkal való lehetséges kölcsönhatásokat is;
G.	mivel a géntechnológiával módosított növények túlnyomó többségét, ideértve a géntechnológiával módosított kukoricát is, azért módosították géntechnológiával, hogy ellenállóak legyenek egy vagy több „kiegészítő” gyomirtó szerrel szemben, amelyeket a géntechnológiával módosított növény termesztése során végig lehet használni anélkül, hogy a növény elpusztulna, ami a gyomirtó szernek nem ellenálló növények esetében viszont megtörténne; mivel számos tanulmány kimutatta, hogy a gyomirtó szernek ellenálló, géntechnológiával módosított növények alkalmazása következtében nagyobb arányban használnak kiegészítő gyomirtó szereket, nagyrészt a gyomirtó szernek ellenálló gyomok megjelenése miatt;
H.	mivel a gyomirtó szernek ellenálló, géntechnológiával módosított növények a mezőgazdasági termelőket a gyomirtó szerektől nagymértékben vagy teljes mértékben függő gyomirtási rendszerbe kényszerítik, ezzel függőség jön létre a kiegészítő gyomirtó szereknek a termelési rendszer szerves részeként történő használatától; mivel a kiegészítő gyomirtó szerekre való fokozott támaszkodás a géntechnológiával módosított kukoricát termesztő gazdaságokban fel fogja gyorsítani az ilyen gyomirtó szereknek ellenálló gyomok megjelenését és terjedését, és ezáltal a gyomirtó szerek még nagyobb mértékű használatát teszi szükségessé, ami a „gyomirtó szerek mókuskereke” néven ismert ördögi kör; mivel ennek következtében a gyomirtó szerektől való túlzott függésből eredő káros hatások rontják a talaj egészségét, a vízminőséget, valamint a talaj feletti és alatti biológiai sokféleséget, valamint az emberek és állatok fokozott kitettségéhez vezetnek, potenciálisan az élelmiszerekben és takarmányokban található gyomirtószer-maradékok növekedése révén is;
I.	mivel számos tanulmány kimutatta, hogy a gyomirtó szernek ellenálló, géntechnológiával módosított növények alkalmazása következtében nagyobb arányban használnak kiegészítő gyomirtó szereket, nagyrészt a gyomirtó szernek ellenálló gyomok megjelenése miatt[footnoteRef:8]; mivel következésképpen számítani kell arra, hogy a géntechnológiával módosított kukorica nagyobb mértékben és ismétlődően lesz kitéve glifozát, glufozinát, AOPP és 2,4-D tartalmú gyomirtó szereknek, és hogy emiatt a learatott termésben nagyobb mennyiségű maradékanyag és bomlástermék (metabolit) lehet jelen; [8:  	Lásd például Bonny, S., Genetically Modified Herbicide-Tolerant Crops, Weeds, and Herbicides: Overview and Impact (A géntechnológiával módosított, gyomirtó szernek ellenálló növények, gyomok és a gyomirtó szerek: áttekintés és hatások), Environmental Management, 2016. január, 57(1), 31–48. o., https://doi.org/10.1007/s00267-015-0589-7 és Benbrook, C.M., Impacts of genetically engineered crops on pesticide use in the U.S. - the first sixteen years, (A géntechnológiával módosított növények hatása a gyomirtóhasználatra az USA-ban – az első tizenhat év), Environmental Sciences Europe, 2012. szeptember 28., Vol. 24(1), https://doi.org/10.1186/2190-4715-24-24.] 

J.	mivel a glufozinát az 1B. kategóriába tartozó, reprodukciót károsító anyagnak minősül, és így az 1107/2009/EK európai parlamenti és tanácsi rendeletben előírt „kizárási kritériumok” vonatkoznak rá[footnoteRef:9]; mivel a glufozinát Unióban való használatára vonatkozó jóváhagyás 2018. július 31-én lejárt[footnoteRef:10]; [9:  	Az Európai Parlament és a Tanács 1107/2009/EK rendelete (2009. október 21.) a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről (HL L 309., 2009.11.24., 1. o., ELI: http://data.europa.eu/eli/reg/2009/1107/oj).]  [10:  	https://ec.europa.eu/food/plant/pesticides/eu-pesticides-database/start/screen/active-substances/details/79.] 

K.	mivel továbbra is jelentős tudományos bizonytalanságok állnak fenn a glifozát emberi egészségre és környezetre való biztonságosságával kapcsolatban; mivel az EFSA 2015 novemberében arra a következtetésre jutott, hogy nem valószínű, hogy a glifozát rákkeltő hatású, az Európai Vegyianyag-ügynökség 2017 márciusában pedig azt a következtetést vonta le, hogy semmilyen besorolás nem indokolt; mivel ezzel szemben a Nemzetközi Rákkutatási Ügynökség – az Egészségügyi Világszervezet rákbetegségekre szakosodott ügynöksége – 2015-ben a glifozátot az emberre valószínűleg rákkeltő hatást gyakorló anyagként sorolta be; mivel több közelmúltbeli, szakértők által felülvizsgált tudományos tanulmány megerősíti a glifozát rákkeltő potenciálját[footnoteRef:11]; mivel a „Regulatory Toxicology and Pharmacology” című folyóirat hivatalosan visszavonta a 2000-ben közzétett, „Safety Evaluation and Risk Assessment of the Herbicide Roundup and its Active Ingredient, Glyphosate for Humans” [A RoundUp gyomirtószer és aktív összetevője, a glifozát humán biztonsági értékelése és kockázatértékelése] című tudományos tanulmányt, amelyet számos kockázatértékelésben a glifozát biztonságosságának védelmére használtak fel, mivel „aggályok merültek fel a tanulmány szerzőjének kilétével, a szerzők és a tanulmány szponzora által nyújtott hozzájárulások hamis bemutatásával összefüggésben a kutatási eredmények érvényességével, valamint a szerzők esetleges összeférhetetlenségével kapcsolatban”[footnoteRef:12]; [11:  	Lásd például: https://doi.org/10.1016/j.mrrev.2019.02.001, https://doi.org/10.1093/ije/dyz017, https://doi.org/10.1371/journal.pone.0219610 és https://doi.org/10.1186/s13045-019-0767-9.]  [12:  	https://doi.org/10.1006/rtph.1999.1371.] 

L.	mivel a géntechnológiával módosított növények kifejlesztésében részt vevő egyik szakértő által írt és szakértők által felülvizsgált tudományos cikk megkérdőjelezi a 2,4-D-vel szemben ellenálló, géntechnológiával módosított növények biztonságosságát annak citotoxikus bomlástermékekre történő lebomlása miatt[footnoteRef:13]; [13:  	Lurquin, P.F., ‘Production of a toxic metabolite in 2, 4-D-resistant GM crop plants’, (Toxikus metabolitok keletkezése géntechnológiával módosított, 2, 4-D-rezisztens haszonnövényekben), 3 Biotech 6, 82 (2016), https://doi.org/10.1007/s13205-016-0387-9.] 

M.	mivel a géntechnológiával módosított növényeken talált gyomirtószer-maradványok és bomlástermékeik (metabolitok) értékelése kívül esik az EFSA géntechnológiával módosított szervezetekkel foglalkozó tudományos testületének hatáskörén, ezért a GMO-kra vonatkozó engedélyezési eljárás részeként ilyen értékelésre nem kerül sor; mivel mindez problémákat vet fel, tekintettel arra, hogy a kiegészítő gyomirtó szerek érintett, géntechnológiával módosított növény általi lebontásának módját és a bomlástermékek összetételét és ily módon toxicitását maga a genetikai módosítás befolyásolhatja[footnoteRef:14]; [14:  	A glifozát esetében csakugyan ez a helyzet áll fenn, ahogyan arra az EFSA „A glifozátra vonatkozó hatályos maradékanyag-határértékek a 396/2005/EK rendelet 12. cikke szerinti felülvizsgálata” című indokolt véleménye is rámutat, EFSA Journal 2018;16(5):e5263, 12. o., https://efsa.onlinelibrary.wiley.com/doi/abs/10.2903/j.efsa.2018.5263.] 

N.	mivel az 1829/2003/EK rendelet egyfelől előírja, hogy a géntechnológiával módosított élelmiszerek vagy takarmányok nem gyakorolhatnak kedvezőtlen hatást az emberi egészségre, az állati egészségre vagy a környezetre, másfelől pedig előírja a Bizottság számára, hogy határozatainak megszövegezése során vegye figyelembe az uniós jog minden vonatkozó rendelkezését és a vizsgált üggyel kapcsolatos egyéb jogszerű tényezőket; mivel az Egyesült Nemzetek Szervezetének (ENSZ) fenntartható fejlődési céljai, a Párizsi Megállapodás[footnoteRef:15] és a biológiai sokféleségről szóló ENSZ-egyezmény[footnoteRef:16] értelmében az Unióra háruló kötelezettségeknek e jogszerű tényezők körébe kell tartozniuk; [15:  	HL L 282., 2016.10.19., 4. o. ]  [16:  	HL L 309., 1993.12.13., 3. o., ELI: http://data.europa.eu/eli/convention/1993/626/oj.] 

O.	mivel a biológiai sokféleségre, a talaj egészségére, a beporzókra és a nem célzott szervezetekre gyakorolt lehetséges káros hatások független nyomon követése és felügyelete továbbra sem kellően biztosított;
P.	mivel tudományos bizonytalanság esetén az Európai Unió működéséről szóló szerződés 191. cikkében foglalt elővigyázatosság elvét kell alkalmazni;
Q.	mivel az Unió az ENSZ biológiai sokféleségről szóló egyezményének részes feleként és annak 3. cikkével összhangban felelős annak biztosításáért, hogy a joghatósága vagy ellenőrzése alá tartozó tevékenységek ne okozzanak kárt más országok környezetében;
R.	mivel a géntechnológiával módosított kukorica engedélyezésének megújítása az Unióban nem lenne összhangban a peszticidek csökkentésére vonatkozó nemzetközi kötelezettségvállalásokkal[footnoteRef:17], figyelembe véve a glifozátnak és a glufozinátnak való fokozott emberi, állati és környezeti kitettséget azokban az országokban, amelyek ezt a gyomirtó szernek ellenálló, géntechnológiával módosított növényt termesztik, valamint a potenciálisan súlyos egészségügyi következményeket; [17:  	2022 decemberében a biológiai sokféleségről szóló ENSZ-egyezmény részes feleinek 15. konferenciáján globális keretet fogadtak el a biológiai sokféleségről, amely magában foglalja azt a globális célt, hogy 2030-ig legalább 50 %-kal csökkentsék a peszticidek kockázatát (lásd: https://ec.europa.eu/commission/presscorner/detail/hu/ip_22_7834).] 

S.	mivel géntechnológiával módosított kukorica termesztése az Unióban nem engedélyezett;
T.	mivel az (EU) 2026/1443 bizottsági végrehajtási határozat lehetővé tenné az Unióba irányuló olyan behozatalt, amely nem felel meg az uniós mezőgazdasági termelők által betartott előírásoknak, és ezáltal versenyhátrányba hozná őket;
U.	mivel az uniós mezőgazdaság jövőjéről folytatott stratégiai párbeszéd[footnoteRef:18] következtetései felhívják a Bizottságot, hogy értékelje újra az agrár-élelmiszeripari import és export piacra jutásával kapcsolatos megközelítését, tekintettel az Unió és kereskedelmi partnerei eltérő normái jelentette kihívásra; mivel a 2023-as, 2024-es és 2025-ös demonstrációk során a mezőgazdasági termelők egyik fő követelése az egészséges környezetre vonatkozó célokkal összhangban lévő, globális szinten tisztességesebb kereskedelmi kapcsolatok kialakítása volt; [18:  	https://commission.europa.eu/strategy-and-policy/priorities-2019-2024/european-green-deal/agriculture-and-green-deal/strategic-dialogue-future-eu-agriculture_hu.] 

V.	mivel a Parlament többször hangsúlyozta, hogy a Bizottságnak nem szabad engedélyeznie a GMO-kat azokban az esetekben, amikor a tagállamok nem érnek el minősített többséget a Növények, Állatok, Élelmiszerek és Takarmányok Állandó Bizottságában vagy a Fellebbviteli Bizottságban, a tartós demokratikus deficit kezelése érdekében; 
W.	mivel a Bizottság – annak ellenére, hogy maga is elismeri a demokratikus hiányosságokat, a tagállamok támogatásának hiányát és a Parlament kifogásait – továbbra is folytatja a GMO-k engedélyezését;
X.	mivel az „egy egészség” megközelítés megköveteli, hogy a GMO-k hosszú távú fenntarthatóságának és biztonságának értékelése során figyelembe vegyék az emberek, az állatok, a növények és a környezet egészsége közötti kölcsönös függőséget;
1.	úgy véli, hogy az (EU) 2026/1443 bizottsági végrehajtási határozat túllépi az 1829/2003/EK rendeletben meghatározott végrehajtási hatásköröket;
2.	úgy véli, hogy az (EU) 2026/1443 bizottsági végrehajtási határozat nem felel meg az uniós jognak, mivel nem egyeztethető össze az 1829/2003/EK rendelet célkitűzésével, azaz a 178/2002/EK európai parlamenti és tanácsi rendeletben[footnoteRef:19] meghatározott általános alapelvekkel összhangban azzal, hogy a belső piac hatékony működésének biztosítása mellett alapul szolgáljon az emberi élet és egészség, az állatok egészsége és az állatjólét, a környezet és a géntechnológiával módosított élelmiszerekre és takarmányokra vonatkozó fogyasztói érdekek magas szintű védelméhez; [19:  	Az Európai Parlament és a Tanács 178/2002/EK rendelete (2002. január 28.) az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról (HL L 31., 2002.2.1., 1. o., ELI: http://data.europa.eu/eli/reg/2002/178/oj).] 

3.	felkéri a Bizottságot, hogy helyezze hatályon kívül az (EU) 2026/1443 végrehajtási határozatot;
4.	felhívja a Bizottságot, hogy ne engedélyezze a gyomirtó szereknek ellenálló, géntechnológiával módosított növények behozatalát, mert ennek következményeként megnő a kiegészítő gyomirtó szerek használata, és ezáltal megnőnek a biológiai sokféleséget, az élelmiszer-biztonságot és a munkavállalók egészségét fenyegető kockázatok is;
5.	üdvözli, hogy a Bizottság a képviselőknek címzett 2020. szeptember 11-i levelében elismerte, hogy a GMO-kra vonatkozó engedélyezési határozatoknál figyelembe kell venni a fenntarthatóságot[footnoteRef:20]; ugyanakkor mély csalódottságának ad hangot amiatt, hogy a Bizottság azóta is engedélyezi GMO-k behozatalát, jóllehet a Parlament ezt ellenzi, és a tagállamok többsége is ellene szavaz; [20:  	https://tillymetz.lu/wp-content/uploads/2020/09/Co-signed-letter-MEP-Metz.pdf.] 

6.	ismételten sürgeti a Bizottságot, hogy vegye figyelembe az Unió nemzetközi megállapodások – például a Párizsi Megállapodás, a biológiai sokféleségről szóló ENSZ-egyezmény és az ENSZ fenntartható fejlődési céljai – szerinti kötelezettségeit; ismételten kéri, hogy a végrehajtási jogi aktusok tervezetéhez mellékeljenek indokolást arról, hogy azok hogyan tartják tiszteletben a „ne árts” elvet[footnoteRef:21]; [21:  	Az Európai Parlament állásfoglalása (2020. január 15.) az európai zöld megállapodásról (HL C 270., 2021.7.7., 2. o.), 102. bekezdés.] 

7.	kiemeli, hogy a 182/2011/EU rendelet módosításáról szóló európai parlamenti és tanácsi rendeletre irányuló javaslattal kapcsolatban az Európai Parlament által 2020. december 17-én elfogadott módosítások[footnoteRef:22], amelyeket a Parlament a Tanáccsal folytatandó tárgyalások alapjaként fogadott el, kimondják, hogy a Bizottság nem engedélyezhet GMO-kat, amennyiben ezt a tagállamok minősített többsége nem támogatja; ragaszkodik ahhoz, hogy a Bizottság tartsa tiszteletben ezt az álláspontot, és felhívja a Tanácsot, hogy folytassa munkáját, és sürgősen fogadjon el általános megközelítést e kérdéssel kapcsolatban; [22:  	HL C 445., 2021.10.29., 257. o.] 

8.	utasítja elnökét, hogy továbbítsa ezt az állásfoglalást a Tanácsnak és a Bizottságnak, valamint a tagállamok kormányainak és parlamentjeinek.



image1.png




